

2



RĪGAS JUGLAS VIDUSSKOLA
Kvēles iela 64, Rīga, LV-1064, tālrunis 67533669, 67533664, e‑pasts: rjvs@riga.lv

IEKŠĒJIE NOTEIKUMI

Rīgā

	20.05.2026.
	
	Nr. VSJ-26-4-nts




Izglītojamo uzņemšanas kārtība Rīgas Juglas vidusskola vispārējās vidējās izglītības programmā 2026./2027. mācību gadā


Izdoti saskaņā ar Vispārējās izglītības likuma 41. panta
otro daļu un Ministru kabineta 2022. gada 11. janvāra
noteikumu Nr. 11 “Kārtība, kādā izglītojamie tiek
uzņemti vispārējās izglītības programmās un
atskaitīti no tām, kā arī obligātās prasības izglītojamo
pārcelšanai nākamajā klasē” 7.4 un 7.6 punktu


1.  Vispārīgie jautājumi

1. Šie iekšējie noteikumi (turpmāk – iekšējie noteikumi) nosaka kārtību izglītojamo uzņemšanai Rīgas Juglas vidusskolā (turpmāk – izglītības iestāde) īstenotajā vispārējās vidējās izglītības programmas (turpmāk – izglītības programma) 10. klasē 2026./2027. mācību gadā. 

2. Izglītības iestāde īsteno izglītības programmu klātienes formā, kura ietver: 
2.1. humanitāro un sociālo zinātņu virzienu, kas nodrošina padziļinātu angļu vai vācu valodas, vēstures un sociālo zinātņu, kultūras un mākslas ka arī dizaina un tehnoloģiju apguvi;
2.2. inženierzinātņu un tehnoloģiju virzienu, kas nodrošina padziļinātu matemātikas, fizikas, ķīmijas, kā arī dizaina un tehnoloģiju apguvi;
2.3. dabaszinātņu un medicīnas virzienu, kas nodrošina padziļinātu ķīmijas, bioloģijas, matemātikas un angļu vai vācu valodas apguvi.

3. Izglītojamo uzņemšana izglītības iestādes izglītības programmas uz brīvajām vietām 11. un 12. klasē notiek normatīvajos aktos noteiktajā kārtībā.

4. Pamats izglītojamo uzņemšanai izglītības programmas 10. klasē ir apliecība par vispārējo pamatizglītību, sekmju izraksts un pamatizglītības sertifikāti.

5. Pamats izglītojamo uzņemšanai uz brīvajām vietām 11. un 12. klasē ir liecība, kas apliecina, ka izglītojamais ir apguvis izglītības programmas daļu.

II. Vienoti kritēriji izglītojamo uzņemšanai vispārējās
vidējās izglītības programmā

6. Izglītojamo uzņemšana izglītības iestādes izglītības programmas 10. klasē un uz brīvajām vietām 11. un 12. klasē notiek konkursa kārtībā. 

[bookmark: _Hlk196741598]7. Izglītības iestāde kā konkursa atlases kritēriju izglītojamo uzņemšanai 10. klasē ņem vērā pamatizglītības sertifikātā norādīto mācību sasniegumu vērtējumu latviešu valodā un matemātikā.

8. Izglītības iestāde uz brīvajām vietām 11. un 12. klasē konkursa kārtībā var uzņemt izglītojamos, kuri ir apguvuši vispārējās vidējās izglītības programmas daļu, ko apliecina izglītojamā mācību priekšmeta (kursa) gada vai galīgie vērtējumi liecībā.

[bookmark: _Hlk227588397]9. Izglītības iestāde kā papildu kritēriju izglītojamo uzņemšanai uz brīvajām vietām 11. un 12. klasē ņem vērā izglītojamā liecībā konkrētos mācību priekšmetos norādīto gada vērtējumu:
9.1. humanitāro un sociālo zinātņu virzienā – vēsture, latviešu valoda;
9.2. inženierzinātņu un tehnoloģiju virzienā – fizika, matemātika;
9.3. dabaszinātņu un medicīnas virzienā – bioloģija, ķīmija.

10. Izglītības iestāde ir tiesīga organizēt izglītojamā zināšanu un prasmju pārbaudījumu atbilstoši valsts pamatizglītības standartam tajos mācību priekšmetos, kuri nav ietverti izglītojamā iepriekš apgūtajā izglītības programmā.

11. Ja izglītojamais nav kārtojis centralizētos eksāmenus, izglītības iestāde aizstāj pamatizglītības sertifikātā norādīto vērtējumu ar pamatizglītības ieguves apliecinošajā izglītības dokumentā norādīto vērtējumu attiecīgajā mācību priekšmetā, izsakot vērtējumu procentuāli no maksimāli pieļaujamā vērtējuma (100 %) saskaņā ar tabulu:

	Balles
	1
	2
	3
	4
	5
	6
	7
	8
	9
	10

	% vērtējums
	0
	10
	21
	31
	41
	54
	67
	77
	87
	94



III. Pretendentu pieteikšanās konkursam

[bookmark: _Hlk69727932]12. Lai pieteiktu pretendentu dalībai konkursā uzņemšanai 10. klasē, pretendenta likumiskais pārstāvis vai pilngadīgs izglītojamais (turpmāk – likumiskais pārstāvis) aizpilda elektroniski pieteikumu Valsts pārvaldes pakalpojumu portālā Latvija.gov.lv (turpmāk – pakalpojumu portāls). 

13. Pieteikšanās konkursam pretendentu uzņemšanai 10. klasē sākas 2026. gada 27. jūnijā un ilgst piecas kalendārās dienas.

14. Aizpildot pieteikumu pakalpojumu portālā, likumiskais pārstāvis:
14.1. pārbauda pakalpojumu portālā esošo informāciju par pretendentu;
14.2. ja pretendents nav kārtojis centralizētos eksāmenus, ievada pamatizglītības ieguves apliecinošajā izglītības dokumentā norādīto vērtējumu attiecīgajā mācību priekšmetā;
14.3. norāda šādu informāciju:
14.3.1. izglītības iestādes izglītības programmu un/vai tās virzienus prioritārā secībā;
14.3.2. likumiskā pārstāvja vārdu, uzvārdu, kontaktinformāciju.

15. Gadījumā, ja likumiskajam pārstāvim nav pieejams neviens no autentifikācijas līdzekļiem pieteikuma aizpildīšanai pakalpojumu portālā, likumiskais pārstāvis var pieteikt pretendentu konkursam klātienē Rīgas Apkaimju iedzīvotāju centra klientu apkalpošanas centros (turpmāk – Centrs) vai izglītības iestādē.

16. Ja likumiskais pārstāvis piesaka pretendentu konkursam klātienē Centrā vai izglītības iestādē, pirms pieteikuma aizpildīšanas likumiskais pārstāvis uzrāda atbildīgajam darbiniekam personu apliecinošu dokumentu un pretendenta dzimšanas apliecību, nepieciešamības gadījumā bāriņtiesas lēmumu par bērna ārpusģimenes aprūpi un/vai pilnvaru.

17. Centra atbildīgais darbinieks saskaņā ar likumiskā pārstāvja sniegto informāciju aizpilda pieteikumu elektroniskajā datu apstrādes sistēmā un pēc likumiskā pārstāvja pieprasījuma no elektroniskās datu apstrādes sistēmas izsniedz pieteikuma izdruku.

18. Izglītības iestādes atbildīgais darbinieks saskaņā ar likumiskā pārstāvja sniegto informāciju aizpilda pieteikumu konkursam izglītojamo uzņemšanai šīs izglītības iestādes 10. klasē elektroniskajā datu apstrādes sistēmā un pēc likumiskā pārstāvja pieprasījuma no elektroniskās datu apstrādes sistēmas izsniedz pieteikuma izdruku.

19. Izglītības iestāde līdz 2026. gada 2. jūnijam publicē savā tīmekļvietnē www.rjv.lv  informāciju par brīvajām vietām 11. un 12. klasē. Pieteikšanās konkursam uz brīvajām vietām 11. un 12. klasē izglītības iestādē notiek normatīvajos aktos noteiktajā kārtībā.

IV. Konkursa norise un rezultātu paziņošana

[bookmark: _Hlk69728534]20. Izglītojamo uzņemšanu izglītības programmas 10. klasē un uz brīvajām vietām 11. un 12. klasē veic uzņemšanas komisija, kuras sastāvu apstiprina izglītības iestādes direktors.
[bookmark: _Hlk69728930]
21. Uzņemšanas komisija:
21.1. sniedz informāciju pretendentiem par izglītības iestādes izglītības programmu un uzņemšanas kārtību;
21.2. izgūst 10. klases uzņemamo pretendentu sarakstu no elektroniskās datu apstrādes sistēmas;
21.3. sagatavo protokolu lēmuma pieņemšanai par izglītojamo uzņemšanu izglītības iestādē;
21.4. organizē izglītojamo uzņemšanai nepieciešamo dokumentu iesniegšanu un apstrādi.

[bookmark: _Hlk227588279]22. Pretendentu pieteikumu elektroniskā kārtošana tiek veikta, ņemot vērā pretendenta pieteikumā norādīto izglītības iestāžu prioritāro secību un atbilstoši iekšējo noteikumu 7. punktā noteikto kritēriju vērtējumā iegūto punktu summu. Konkursā iegūto punktu summu veido attiecīgā mācību priekšmeta pamatizglītības sertifikātā norādītais mācību sasniegumu vērtējums, pielīdzinot vienu procentu vienam punktam.
[bookmark: _Hlk69729971]
23. Ja uz vietu 10. klasē pretendē vairāki izglītojamie, kuriem konkursā ir vienāds punktu skaits, priekšroka uzņemšanai ir tam pretendentam, kuram ir augstāks mācību sasniegumu vidējais vērtējums pamatizglītības sekmju izrakstā.

24. Konkursa rezultāti likumiskajam pārstāvim ir pieejami pakalpojumu portālā, kurā tiek nodrošināta tiešsaistes informācija par pretendenta mācību sasniegumu vērtējumu rezultātiem, izglītības iestādes uzņemamo izglītojamo skaitu un vietu izglītības iestādes pretendentu sarakstā.

25. Nākamajā dienā pēc iekšējo noteikumu 13. punktā noteiktā pieteikšanās termiņa beigām pakalpojumu portāls tiešsaistē atbilstoši konkursa rezultātiem uzsāk uzaicinājumu nosūtīšanu likumiskajam pārstāvim.

26. Pieteikumu apstrāde elektroniskajā datu apstrādes sistēmā notiek nepārtraukti.

[bookmark: _Hlk228194506]27. Likumiskais pārstāvis 72 stundu laikā elektroniski apstiprina pakalpojumu portālā pretendenta iegūto vietu izglītības iestādes 10. klasē vai atsakās no tās. Likumiskais pārstāvis 72 stundu laikā pretendenta iegūto vietu apstiprina vai atsakās no tās klātienē izglītības iestādē, ja likumiskais pārstāvis pieteica pretendentu konkursam klātienē Centrā vai izglītības iestādē un uzaicinājums par uzņemšanu 10. klasē ir nosūtīts uz likumiskā pārstāvja norādīto e-pastu. 

28. Gadījumā, ja likumiskais pārstāvis 72 stundu laikā neapstiprina iegūto vietu izglītības iestādes 10. klasē, pretendents zaudē vietu konkursā uzņemšanai izglītības iestādes 10. klasē. Pakalpojumu portāls elektroniski nosūta uzaicinājumu nākamā pretendenta likumiskajam pārstāvim. 

V. Dokumentu iesniegšana

29. Pēc iegūtās vietas izglītības iestādē 10. klasē apstiprināšanas pakalpojumu portālā likumiskā pārstāvja pienākums ir trīs kalendāro dienu laikā iesniegt izglītības iestādē visus dokumentus pretendenta uzņemšanai 10. klasē atbilstoši normatīvajos aktos noteiktajām prasībām.

30. Gadījumā, ja pēc iegūtās vietas izglītības iestādes 10. klasē apstiprināšanas likumiskais pārstāvis iekšējo noteikumu 29. punktā noteiktajā termiņā neiesniedz izglītības iestādē visus dokumentus pretendenta uzņemšanai 10. klasē, pretendents zaudē tiesības uz iegūto vietu izglītības iestādes 10. klasē. Pakalpojumu portāls nosūta uzaicinājumu nākamā pretendenta likumiskajam pārstāvim.

31. Saņemot pretendenta dokumentus, izglītības iestāde izdara atzīmi elektroniskajā datu apstrādes sistēmā par pretendenta iekļaušanu izglītības iestādes 10. klases uzņemamo izglītojamo skaitā.

32. Izglītojamo uzņem izglītības iestādes izglītības programmā ar izglītības iestādes direktora rīkojumu pēc visu nepieciešamo dokumentu iesniegšanas.

33. Ja likumiskais pārstāvis nav iesniedzis pieteikumu konkursam uzņemšanai izglītības iestādes 10. klasē pēc šo iekšējo noteikumu 13. punktā noteiktā termiņa, likumiskais pārstāvis pēc 2026. gada 15. jūlija var iesniegt pieteikumu pakalpojumu portālā vai klātienē izglītības iestādē.

34. Izglītības iestāde, saņemot likumiskā pārstāvja iesniegumu, elektroniskajā datu apstrādes sistēmā aizpilda pieteikumu saskaņā ar likumiskā pārstāvja sniegto informāciju. Izglītības iestāde izvērtē pieteikumu atbilstoši izglītības iestādes noteiktajiem konkursa atlases kritērijiem un iekļauj pretendentu sarakstā pēc konkursā iegūtās punktu summas uz brīvajām vietām.


SASKAŅOJU 
Rīgas valstspilsētas pašvaldības Izglītības, kultūras
un sporta departamenta Izglītības pārvaldes
priekšnieka-direktora vietnieka p.i. Lāsma Lancmane


	Rīgas Juglas vidusskolas vadītājs/direktors (izglītības jomā) 
	M.Vētra




	Eglīte 67474125
	
	




image1.jpeg
ez asE
<l
o Pin

ox

"‘”r

8




